Folketing
2005-11-22

Lad mig begynde med at bekende, at jeg har haft en stor svaghed for mesterlæren, siden jeg lærte Journalisthøjskolen at kende. Før denne blev oprettet, bestod en journalistuddannelse nemlig i, at det unge menneske blev kastet på hovedet ud i uddannelsen på en avis M019S12481321KAJE.FM Page 1282 Tuesday, January 31, 2006 1:20 PM og således blev uddannet via mesterlærere. Det betød naturligvis, at ikke blot blev hans uddannelse kontant og konkret og ledsaget af evne til at klare en vanskelig situation i en snæver vending, men det betød også, at der var selvstændighed i uddannelsen. Journalisterne blev ikke dengang skåret over en kam, de blev lige så forskellige, som mennesker og meninger er forskellige. Anderledes, i hvert tilfælde efter min erfaring, da Journalisthøjskolen blev oprettet. Dette skete selvsagt i den bedste hensigt. Journalistelever skulle lære mere og vide bedre. Men resultatet var, at journalisterne i alt for vid udstrækning kom til at mene det samme. De fik samme skoling og dermed ofte samme holdning.